Amorphoscelididae

Amorphoscelinae
 Paroxypilinae
 Perlamantinae

Amorphoscelididae er en gruppe (familie) av insekter som tilhører ordenen knelere. Stavemåten til familienavnet (Amorphoscelidae eller Amorphoscelididae) synes uavklart.

 Utseende 
Små, spinkle, grønnlige eller brune knelere. Hodet er ganske bredt, fasettøynene temmelig store og rundete, antennene tynne og middels lange. Pronotum er ganske kort. Forbeina er utviklet som vanlig hos knelere, men leggen mangler pigger på innsiden. Mellom- og bakbeina er lange og tynne. Vingene er velutviklede med tydelig årenett, oftest gjennomsiktige. Noen arter er helt vingeløse, særlig hunnene kan mangle vinger. Haletrådene (cerci) er nokså lange og tynne.

 Liv og utvikling 
Knelere i denne familien finnes helst mellom busker og kratt. De flyr godt, og hannene kommer gjerne til lys om natten.

 Utbredelse 
Familien er mest utbredt i Afrika og Australia, men forekommer også i Asia og Sør-Europa.
I Europa finnes arten Perlamantis alliberti på Den iberiske halvøya og i Sør-Frankrike.

 Systematisk inndeling 

 Ekte insekter (Ectognatha) 
 Dicondylia
 Vingede insekter (Pterygota) 
 Neoptera («nyvinger») 
 Dictyoptera 
 Ordenene Knelere, Mantodea
 Familien Amorphoscelididae (eventuelt Amorphoscelidae)
 Underfamilien Amorphoscelinae
 Gruppen Amorphoscelini
 Slekten Amorphoscelis Stål, 1871 – 47 arter
 Slekten Bolivaroscelis Roy, 1973 – 3 arter
 Slekten Caudatoscelis Roy, 1973 – 5 arter
 Slekten Gigliotoscelis Roy, 1973 – én art
 Slekten Maculatoscelis Roy, 1973 – 3 arter
 Slekten Amorphoscelites Gratshev & Zherikhin, 1994 – bare én fossil art
 Underfamilien Paroxypilinae
 Slekten Cliomantis Giglio-Tos, 1913 – 4 arter
 Slekten Exparoxypilus Beier, 1929 – én art
 Slekten Gyromantis Giglio-Tos, 1913 – 2 arter
 Slekten Metoxypilus Giglio-Tos, 1913 – 3 arter
 Slekten Myrmecomantis Giglio-Tos, 1913 – én art
 Slekten Nesoxypilus Bier, 1965 – 2 arter
 Slekten Paroxypilus Saussure, 1870 – 8 arter
 Slekten Phthersigena Stål, 1871 – 9 arter
 Underfamilien Perlamantinae
 Gruppe Perlamantini
 Slekten Paramorphoscelis Werner, 1907 – én art
 Slekten Perlamantis Guérin-Ménéville, 1843 – 2 arter. I Europa:
 Perlamantis alliberti Guérin-Ménéville, 1843 
 Slekten Compsothespis Saussure, 1872 – 14 arter
 Kilder 

 Liste over artene, fra Mantodea Species File Online
 Fauna Europaea, utbredelsesdatabase over europeiske dyr 

 Eksterne lenker 

 Tree of Life: Amorphoscelididae 
 Norsk Entomologisk forening

Kategori:Knelere